Florin Piersic a fost externat după o lună și jumătate de spitalizare
Actorul Florin Piersic a fost externat, luni, de la Spitalul Clinic de Ortopedie-Traumatologie Foișor, unde ajunsese pe data de 9 mai, pentru o operație de extragere a protezei de genunchi ce devenise sursă de infecție. Evoluția lui Piersic „este favorabilă, acesta este conștient, cooperant, se mobilizează singur pe distanțe scurte, iar probele de laborator sunt în limite normale”, informează Spitalul Foișor.